Държавен вестник, бр. 109, 2020 г., стр. 11

БРОЙ  109	
Д Ъ Р Ж А В Е Н  В Е С Т Н И К 	
СТР.  11  
„(2) В акта за установяване на администра­
тивно нарушение нарушителят може да посочи, 
че желае наказателното постановление да му 
бъде връчено чрез изпращане на съобщение 
до персонален профил, регистриран в инфор­
мационната система за сигурно електронно 
връчване като модул на Единния портал за 
достъп до електронни административни ус­
луги по смисъла на Закона за електронното 
управление.“
§ 10. В чл. 43, ал. 5 се създава изречение 
второ: „При връчване на препис от акта на­
рушителят се уведомява писмено за правото 
му в 14-дневен срок да отправи предложение 
до наказващия орган за сключване на спора­
зумение за приключване на административ­
нонаказателното производство.“
§ 11. В чл. 44 се правят следните изменения:
1. В ал. 1 думата „тридневен“ се заменя 
със „7-дневен“.
2. В ал. 3 думите „В двуседмичен срок от 
подписването“ се заменят с „В 14-дневен срок 
от връчването“.
3. В ал. 4, изречение второ думата „водача“ 
се заменя с „нарушителя“.
§ 12. В чл. 46 ал. 4 се изменя така:
„(4) Подлежащите на бързо разваляне вещи 
се продават с разрешение на наказващия ор­
ган чрез държавните и общинските фирми, 
като получената сума, след приспадане на 
извършените разходи, се депозира в търговска 
банка, обслужваща държавния бюджет, или 
в Българската народна банка.“
§ 13. Създава се чл. 47а:
„Чл. 47а. Административното наказание 
по чл. 13, ал. 2 се налага от районния съд, в 
района на който е извършено или довърше­
но административното нарушение, за което 
е предвидено съответното наказание, а за 
нарушенията, извършени в чужбина – от 
Софийския районен съд.“
§ 14. В чл. 48 се правят следните изменения 
и допълнения:
1. Създава се нова ал. 2:
„(2) Когато нарушението е свързано с 
подаване на информация по електронен път, 
компетентен да разгледа преписката е наказ­
ващият орган, в чийто район е седалището на 
органа, пред който е подадена или е следвало 
да бъде подадена информацията.“
2. Създава се ал. 3:
„(3) Когато нарушението е свързано с 
обработка на информация в компютърна 
мрежа или е извършено в киберпростран­
ството, извън случаите по ал. 2, компетен­
тен да разгледа преписката е наказващият 
орган, в чийто район е постоянният адрес на 
нарушителя или адресът на управление на 
едноличния търговец или юридическото лице, 
при осъществяване на дейността на което е 
допуснато неизпълнение на задължение към 
държавата или община. Когато нарушителят 
няма постоянен адрес в страната или еднолич­
ният търговец или юридическото лице нямат 
адрес на управление в страната, компетентен 
да разгледа преписката е наказващият орган 
с териториална компетентност – гр. София.“
3. Досегашната ал. 2 става ал. 4 и в нея 
думите „се намира местожителството на 
дееца“ се заменят с „е постоянният адрес 
на нарушителя или адресът на управление 
на едноличния търговец или юридическото 
лице“.
§ 15. В чл. 51 се правят следните изменения 
и допълнения:
1. В ал. 2 накрая се добавя „незабавно с 
мотивиран писмен акт“.
2. Алинея 3 се изменя така:
„(3) Отвод на същите основания може да 
се иска и от:
1. лицето, срещу което е съставен актът за 
установяване на административно нарушение;
2. едноличния търговец или юридическото 
лице, срещу които е съставен актът за уста­
новяване на административно нарушение;
3. пострадалия от нарушението.“
3. Създава се ал. 4:
„(4) При отвод на длъжностното лице по 
реда на ал. 2 по преписката се произнася:
1. оправомощено лице по чл. 47, ал. 2, кога­
то наказващият орган е лице по чл. 47, ал. 1, 
буква „а“, а ако няма такова – друго лице, 
изрично оправомощено от наказващия орган;
2. по-горестоящият орган, когато наказ­
ващият орган е лице по чл. 47, ал. 1, буква 
„б“, а ако няма такъв – друго лице, изрично 
оправомощено от наказващия орган;
3. ръководителят по чл. 47, ал. 1, буква 
„а“, когато наказващият орган е лице по 
чл. 47, ал. 2.“
§ 16. В чл. 53 ал. 1 се изменя така:
„(1) Наказващият орган издава наказателно 
постановление, с което налага на наруши­
теля съответно административно наказание, 
когато установи по несъмнен начин факта 
на извършеното нарушение, самоличността 
на лицето, което го е извършило, и неговата 
вина, ако не са налице основания за прекра­
тяване на производството, за прилагането 
на чл. 28 или не е сключено споразумение 
с нарушителя.“
§ 17. Член 54 се изменя така:
„Чл. 54. (1) Наказващият орган прекратява 
административнонаказателното производство 
с мотивирана резолюция:
1. когато деянието, описано в акта за уста­
новяване на административно нарушение, не 
е извършено или не съставлява нарушение;
2. когато нарушението не е доказано по 
несъмнен начин;
3. когато не е доказано по несъмнен начин 
участието на лицето, срещу което е съставен 
актът за установяване на административно 
нарушение, в извършване на нарушението;